Dokumentáció & Súgó

# Üdvözöllek a Portfólió Építőben!

Ez a program segít létrehozni egy villámgyors és modern weboldalt programozói tudás nélkül. Az alábbiakban megtalálod a legfontosabb tudnivalókat.

## 🚀 Kezdeti Lépések

Hogyan kezdjek hozzá?

1. A program indításakor válaszd ki a Project Folder-t (Munkamappát).
2. Ez az a mappa a gépeden, ahol a weboldalad összes fájlja tárolódik.
3. A program automatikusan létrehoz itt két fontos mappát:
   - `kepek`: Ide másolódnak a beillesztett fotók.
   - `munkaim`: Ide kerülnek a generált projekt aloldalak.

💡 Tipp: Érdemes minden weboldaladnak egy teljesen üres, új mappát létrehozni a Dokumentumok között.
A Kezelőfelület felépítése

- Bal Oldal (Properties): Itt állíthatod be a kiválasztott blokk tulajdonságait (szöveg, kép csere, magasság). Itt találod a globális beállításokat is.
- Közép (Preview): Ez az élő előnézet. Ide behúzhatod a blokkokat, és kattintással jelölheted ki őket szerkesztésre.
- Jobb Oldal (Blocks): Innen adhatsz hozzá új elemeket az oldalhoz.
- Felső Sáv: Itt válthatsz az oldalak között (Főoldal, Rólam, stb.), és itt hozhatsz létre újakat.

## 🎨 Szerkesztés és Blokkok

Blokkok hozzáadása és mozgatása

Hozzáadás: Kattints bármelyik gombra a jobb oldali sávban (pl. "Hero / Cover", "Text Box"). Az új blokk az oldal aljára kerül.

Flex Container: Ha több elemet akarsz egymás mellé, vagy fölé rakni, használd ezt, ebbe a blokkba akár 5 különböző szöveget, képet, gombot vagy html elemet rakhatsz. (keskeny képernyőn több sorba csordul túl)

Mozgatás: A középső előnézeti képen fogd meg az egeret egy blokkon, és húzd feljebb vagy lejjebb (Drag & Drop).

Törlés: Jelöld ki a blokkot (kattints rá), majd a bal oldali sáv tetején nyomd meg a piros `Delete Block` gombot.

Képek kezelése és Galériák

### Kétféle galéria típus van:

- 1. Photo Grid (Fotó rács):

  Ezt használd, ha csak képeket akarsz kirakni az oldalra (pl. "Legjobb fotóim"). A bal oldali panelen az "Images in Gallery" résznél adhatsz hozzá képeket, és egérrel sorrendbe is rendezheted őket.

- 2. Project Gallery (Projekt lista):

  Ez automatikusan generálódik a "Globális Beállítások" -> "Projects" listája alapján. Ezek kattintható csempék, amik egy részletes aloldalra visznek.

A program automatikusan átméretezi a képeket (kicsi, közepes, nagy), hogy a weboldalad mobilon is villámgyors legyen.

## Mesterséges Intelligencia (AI)

Mire képes az AI asszisztens a programban?

Az AI segítségével utasításokat adhatsz a szerkesztőnek természetes nyelven (pl. "Készíts egy színátmenetes hátterű bemutatkozó részt", vagy "Írd át a szövegeket barátságosabb stílusra"). Az AI képes új blokkokat létrehozni, szöveget írni, és módosítani a weboldal szerkezetét anélkül, hogy kézzel kellene szerkesztened.

Biztonságban vannak az adataim az AI használatakor?

Ez a választott módszertől függ, de a WebVidra a lehető legbiztonságosabb megoldásokat kínálja:
1. Helyi futtatás (Ollama): Ha ezt választod, az AI teljes egészében a saját számítógépeden fut. Soha, semmilyen adat nem hagyja el a gépedet.
2. Felhő alapú (Groq, Gemini): Ha ezeket használod, a kérések titkosítva kerülnek továbbításra a szolgáltatóhoz. Az API kulcsaidat a program kizárólag a te böngésződben (helyi tárhelyen) menti el, mi soha nem látjuk azokat.

Kell fizetnem az AI használatért?

A WebVidra funkciója ingyenes, de a működéshez szükséges "motor" eltérő lehet, javaslom, hogy nézz utána a szolgáltató weboldalán:
- Ollama: Le kell töltened a modellt, és a gépeden futtatni. Erős számítógép ajánlott.
- Google Gemini / Groq (Groq nincs tesztelve): Ezek külső szolgáltatók, saját regisztráció és API kulcs szükséges hozzájuk.

Hibázhat az AI? Kell biztonsági mentés?

Igen, az AI modellek néha "hallucinálhatnak" vagy félreérthetik az utasítást, ami ritkán a weboldal tartalmának nem kívánt módosításához vezethet. Erősen javasoljuk, hogy mielőtt nagyobb átalakítást kérsz az AI-tól, készíts másolatot a projekt mappádról. A programban van "Visszavonás" gomb, de a biztonsági mentés a legbiztosabb.

## ⚙️ Oldalak és Navigáció

Új oldal létrehozása és Menü kezelés

A felső eszköztárban a + gombbal hozhatsz létre új oldalt (pl. "Kapcsolat").

- 👁 (Szem ikon): Ezzel elrejthetsz egy oldalt a menüből (pl. ha még dolgozol rajta), de a linkje megmarad.
- ↑ ↓ Nyilak: Ezekkel változtathatod meg az oldalak sorrendjét a weboldal felső menüjében.
- ⎘ (Duplikálás): Létrehoz egy másolatot a jelenlegi oldalról minden tartalmával együtt.

Globális Beállítások (Cím, Font, Téma)

A bal oldali sáv alján a `Edit Site Settings` gombbal érheted el.

- Theme: Válthatsz világos (Light) és sötét (Dark) mód között.
- Font: Az egész weboldal betűtípusát itt állíthatod be.
- Projects: Itt adhatod meg a portfólió kategóriáidat (pl. Esküvő, Portré).

## 🎬 Videók és Speciális Tartalmak

Hogyan adjak videót egy projekthez?

A rendszer képes videókat is lejátszani a részletes projekt oldalakon, de ehhez a Fájlkezelőt kell használnod.

1. Hozd létre a projektet a beállításokban (pl. "Reklamfilm").
2. Nyisd meg a számítógépeden a munkamappát, majd a `munkaim/reklamfilm` mappát.
3. Másold be ide a videófájlt (`.mp4` vagy `.webm`).
4. Nyomd meg a programban a GENERATE gombot.

A program automatikusan felismeri a videót és egy profi lejátszót generál köré a projekt aloldalán.

Egyedi html beillesztése (haladó)

Ha egyedi objektumot (pl. egy posztot, vagy kérdőívet) szeretnél hozzáadni az oldaladhoz, használd a Custom html (Egyedi html) modult, ahova tisztán html kódot tudsz beilleszteni. De egyéb tekintetben hasonlóan használható ez a blokk is, mint a többi.

## 🌐 Publikálás

Hogyan lesz ebből weboldal?

Amikor kész vagy a szerkesztéssel, nyomd meg a kék GENERATE gombot a felső sávban.

Ekkor a program a munkamappádban létrehozza a végleges `.html` fájlokat.

Feltöltés: A munkamappa teljes tartalmát töltsd fel egy tárhelyre (pl. Netlify, GitHub Pages, vagy FTP-n a szolgáltatódhoz).

Weboldal Készítő v1.0 | Vissza a szerkesztéshez